CELEX: 32018R0648
Language: hr
Date: 2018-04-26 00:00:00
Title: Provedbena uredba Vijeća (EU) 2018/648 od 26. travnja 2018. o provedbi članka 11. stavka 4. Uredbe (EU) br. 753/2011 o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu

27.4.2018   
            
            
               HR
            
            
               Službeni list Europske unije
            
            
               L 108/12
            
         PROVEDBENA UREDBA VIJEĆA (EU) 2018/648
   od 26. travnja 2018.
   o provedbi članka 11. stavka 4. Uredbe (EU) br. 753/2011 o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 753/2011 od 1. kolovoza 2011. o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu (1), a posebno njezin članak 11. stavak 4.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Vijeće je 1. kolovoza 2011. donijelo Uredbu (EU) br. 753/2011.
            
         
               (2)
            
            
               Odbor Vijeća sigurnosti Ujedinjenih naroda, osnovan na temelju stavka 30. Rezolucije Vijeća sigurnosti Ujedinjenih naroda 1988 (2011), 10. travnja 2018. ažurirao je podatke koji se odnose na jednu osobu koja podliježe mjerama ograničavanja.
            
         
               (3)
            
            
               Prilog I. Uredbi (EU) br. 753/2011 trebalo bi stoga na odgovarajući način izmijeniti,
            
         DONIJELO JE OVU UREDBU:
   Članak 1.
   Prilog I. Uredbi (EU) br. 753/2011 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. travnja 2018.
      
         
            Za Vijeće
         
         
            Predsjednica
         
         E. ZAHARIEVA
      
   
   
      (1)  SL L 199, 2.8.2011., str. 1.
   
   
      PRILOG
      Unos za niže navedenu osobu zamjenjuje se sljedećim unosom:
      
         
                     „(83)
                  
                  
                     Mohammed Omar Ghulam Nabi
                     
                        Titula: mula. Razlozi za uvrštenje na popis: vođa vjernika (‚Amir ul-Mumineen’), Afganistan. Datum rođenja: (a) oko 1966.; (b) 1960.; (c) 1953. Mjesto rođenja: (a) selo Naw Deh, okrug Deh Rawud, pokrajina Uruzgan, Afganistan,;(b) okrug Maiwand, pokrajina Kandahar, Afganistan. Državljanstvo: afganistansko. Datum uvrštenja na popis UN-a:12.4.2000.
                     
                        Ostale informacije: Otac mu se zove Ghulam Nabi, također poznat kao Mullah Musafir. Nema lijevo oko. Šurjak Ahmada Jana Akhundzade Shukoora Akhundzade. Vjeruje se da se nalazi na graničnom području između Afganistana i Pakistana. Pripadnik plemena Hotak. Revizija u skladu s Rezolucijom Vijeća sigurnosti 1822 (2008) zaključena je 27. srpnja 2010. Navodno preminuo u travnju 2013. Poveznica na internetske stranice s posebnim objavama Interpola i Vijeća sigurnosti UN-a: https://www.interpol.int/en/notice/search/un/1427394.
                     
                        Dodatni informacije iz sažetka razloga za uvrštenje na popis koji je pripremio Odbor za sankcije:
                     
                     Mohammed Omar ima titulu ‚zapovjednika vjernika Islamskog Emirata Afganistana’ i vrhovni je vođa talibanskog pokreta u talibanskoj hijerarhiji. Štitio je Osamu bin Ladena i njegovu mrežu Al-Qaida u godinama prije napada 11. rujna 2001. u Sjedinjenim Državama. Upravlja talibanima protiv vlade Afganistana i njihovim saveznicima u Afganistanu od 2001.
                     Mohammed Omar zapovijeda savezima drugih istaknutih vojnih vođa u regiji, kao što je Jalaluddin Haqqani.”